

Broj:09/1-04-27578/24

Tuzla, 04. 10. 2024. godine

Na osnovu člana 23. Zakona o ministarstvima i drugim organima uprave Tuzlanskog kantona-prečišćen tekst (''Službene novine Tuzlanskog kantona'', broj: 10/18 i 5/24) Ministarstvo za rad, socijalnu politiku i povratak Tuzlanskog kantona objavljuje:

**JAVNI POZIV**

**za dostavljanje ponuda za zakup poslovnog prostora na području Grada Tuzla**

**I PREDMET JAVNOG POZIVA**

Ministarstvo za rad socijalnu politiku i povratak TK-a, u daljem tekstu (Ministarstvo) poziva sva zainteresovana pravna i fizička lica da dostave ponude raspoloživog kancelarijskog prostora na području Grada Tuzle za potrebe smještaja uposlenika Ministarstva koji treba udovoljavati uslovima za nesmetano obavljanje djelatnosti iz njegove nadležnosti.

**II USLOVI I KARAKTERISTIKE PONUĐENOG KANCELARIJSKOG PROSTORA**

* ponuđeni kancelarijski prostor mora se nalaziti u I i II stambeno poslovnoj zoni prema Odluci o utvrđivanju zona građevinskog zemljišta Grada Tuzle,
* poslovni prostor mora udovoljavati namjeni za koju se koristi (prijem i otprema pošte, kancelarijski prostor, prostor za odlaganja uredskog materijala, server sala i sl.),
* ukupna neto korisna površina prostora iznosi najmanje 370m². Ukoliko su u ponuđenom objektu smješteni i drugi zakupci isti bi trebao predstavljati jednu cjelinu, ponuđeni prostor bi morao obezbjediti nesmatan prihvat do 20 uposlenika uz optimalne uslove rada,
* kancelarijski prostor se može ponuditi i na etažama s tim da u fizičkom smislu obuhvataju cjelinu,
* ponuđeni kancelarijski prostor mora imati grijanje, instalacije za klimatizaciju, priključke za telefon i računare, te utičnice za električnu energiju u svim kancelarijama (minimalno po dvije),
* poslovni prostor treba da ima obezbjeđen besplatan parking prostor (privatni ili javni namijenjen za parkiranje dva službena vozila),
* prostor mora imati osiguranu fizičku ili tehničku zaštitu,
* ponuđeni prostor mora biti prazan bez ikakvih opterećenja i dugovanja (pod pokriven pločicama, laminatom, parketom ili novim etisonom) spreman za useljenje.

**III KRITERIJ ZA DODJELU UGOVORA**

* najniži iznos zakupnine (uključivo cijenu zakupa, cijenu grijanja, cijenu vode i cijenu odvoza smeća),
* udovoljavanje namjeni ponuđenog prostora,
* stanje u kojem se prostor nalazi,
* blizina i dostupnost javnom gradskom prevozu.

**IV SADRŽAJ PONUDE**

Ponuda mora sadržavati:

1. podatke ponuđača (naziv pravnog lica, ime i prezime odgovornog lica u pravnom licu, ime i prezime fizičkog lica, adresa, kontak telefon, e-mail adresa),

2. cijena zakupnine izražena u konvertibilnim markama po m² površine sa uračunatim PDV-om kao i ukupnu cijenu izaženu sa PDV-om (cijena ispisana brojem i slovima),

3. cijena grijanja izražena u konvertibilnim markama po m² površine sa uračunatim PDV-om kao i ukupnu cijenu izaženu sa PDV-om,

4. izjava data pod punom materijalnom i krivičnom odgovornošću da ponuđač u krivičnom postupku nije pravosnažno osuđivan presudom za krivična djela organizovanog kriminala, korupcije, prevare i pranje novca (notar ili nadležna gradska služba)

**V PODNOŠENJE PONUDA**

Ponude se dostavljaju u zatvorenim kovertama na protokol Ureda za zajedničke poslove kantonalnih organa ili putem pošte na adresu :

**„Fra Grge Martića broj 8“.**

**Sa naznakom**

**„Tuzlanski kanton, Ministarstvo za rad, socijalnu politiku i povratak TK-a,**

**Ponuda za zakup poslovnog prostora na području Grada Tuzla“,**

**NE OTVARAJ“**

Rok za prijem ponude je 8 dana od dana objave na web stranici Ministarstva za rad socijalnu politiku i povratak TK-a, **(**[**http://www.mrspptk.gov.ba**](http://www.mrspptk.gov.ba)**)** i straniciVlade Tuzlanskog kantona **(**[**http://www.vladatk.kim.ba/javni-pozivi**](http://www.vladatk.kim.ba/javni-pozivi)**) .**

Ponuđač je obavezan omogućiti pregled ponuđenog poslovnog prostora na licu mjesta u toku postupka odabira najpovoljnije ponude. O datumu i vremenu pregleda ponuđač će biti obavješten putem pošte ili telefona.

Ponude pristigle nakon isteka određenog roka neće se otvarati i vraćaju se ponuđaču.

**VI OSTALO**

- Ministarstvo ne snosi nikakve troškove ponuđača u postupku nadmetanja, te zadržava pravo prihvatiti u potpunosti ili djelimično ponudu, odbiti ponudu, poništiti javno nadmetanje ili odgoditi sve ponude u bilo koje vrijeme prije sklapanja ugovora i pri tome ne snositi nikakvu odgovornost prema ponuđačima, niti je obavezan objasniti razloge takve odluke.

- Ministarstvo zadržava pravo traženja na uvid dodatne dokumentacije, provjeru iste ili eventualno dodatna pojašnjenja,

- sve dodatne informacije mogu se dobiti putem e –maila: minrspp@tk.kim.ba; hbajazit@tk.kim.ba ili na broj: 035-369-335., Kontakt osoba je Bajazit Hasanović.

 M I N I S T A R

 Fadil Alić

 DOSTAVLJENO:

1. Večernji list
2. Evidencija
3. Arhiva